laion/Wikipedia-Exotic huggingface dataset:
ტივტივა (ფრინველი)

ტივტივა (ლათ. Phalaropus) — ფრინველთა გვარი მეჭვავიასნაირთა რიგისა. გაერთიანებულია ცირკუმპოლარულად გავრცელებული 3 სახეობა: მრგვალნისკარტა ტივტივა (Phalaropus lobhatus), ბრტყელნისკარტა ტივტივა (Phalaropus fulicarius) და დიდი ტივტივა (Phalaropus tricolor). მათგან პირველი 2 ცხოვრობს ყოფილ სსრკ ტუნდრასა და ტყე-ტუნდრაში, მესამე კი — ჩრდილოეთ ამერიკის პრერიებში. მრგვალნისკარტა ტივტივა საქართველოში იშვიათად გვხვდება მიმოფრენისას. მათი სხეულის სიგრძეა 16—20 სმ. დამახასიათებელია მკვრივი და ხშირი შებუმბლვა, სეზონური და ასაკობრივი დიმორფიზმი (დედალი უფრო ღია ფერისაა და ტანად დიდია). ბუდობენ მიწაზე, დებენ 3—4 კვერცხს, კრუხობს დედალი (20 დღე-ღამე). იკვებებიან პლანქტონური ორგანიზმებით. ჟორდანია რ., ქართული საბჭოთა ენციკლოპედია, ტ. 9, თბ., 1985. — გვ. 717.
ტიკი (მრავალმნიშვნელოვანი)

ტიკი შეიძლება აღნიშნავდეს: ტიკი — კუნთების სწრაფი და უნებლიე შეკუმშვა ტიკი — თხის ან ხბოს ტყავისაგან დამზადებული ჭურჭელი ლუდვიგ ტიკი — გერმანელი მწერალი
ტიკი

ტიკი, ტიკჭორა, გუდა-თხიერი — თხის ან ხბოს ტყავისაგან დამზადებული სითხის ჩასასხმელი ჭურჭელი. დაკლულ თხას ან ხბოს ოთხში ამოიღებდნენ, ნედლ ტყავს თრიმლში გამოიყვანდნენ, ბეწვიან მხარეს შიგნით მოუქცევდნენ, წინა მარჯვენა ფეხის დაბოლოებაზე ხის მასრას გამოაბამდნენ, ჭიპისა და კუდის ადგილას ხის სარქვლებს ანუ პოჭოჭიკებს გაუკეთებდნენ, დანარჩენი სამი ფეხის დაბოლოებას შიგნიდან მაგრად გაკვანძავდნენ, შემდეგ ყელიდან თბილ კუპრს ჩაასხამდნენ და მოთელავდნენ. მოკუპრულ ტიკს გაბერავდნენ, რამდენიმე ხანს მზეზე გაკიდებდნენ და შემდეგ უკვე შეიძლებოდა მისი გამოყენება. ტიკი შუა საუკუნეების საქართველოში ღვინის გამოსაღებ ერთეულადაც მოიხსენიება. ძველ აღმოსავლეთის ქვეყნებში ტიკს მდინარეებზე გადასასვლელადაც იყენებდნენ. ხმარობდნენ აგრეთვე სამხედრო საქმეში. საქართველოში რამდენიმე ტიკზე დაბმული ფიცრებით ნავტიკებს ამზადებდნენ და სათევზაოდ და მდინარეზე გადასასვლელად იყენებდნენ. ნანობაშვილი ი., ტყავის დამუშავების ხალხური წესები საქართველოში, თბ., 1973; ჯალაბაძე გ., ქართული საბჭოთა ენციკლოპედია, ტ. 9, თბ., 1985. — გვ. 717.
1659 წელი ლიტერატურაში

ენდრიუ მარველი პარლამენტის წევრი ხდება
ტილჭირი

ტილჭირი (ლათ. Aconitum) — მცენარეთა გვარი ხარისძირასებრთა ოჯახისა. მრავალწლოვანი ბალახებია. ტუბერისებრ გამსხვილებული ფესვები და თათისებრ რთული ფოთლები აქვთ. მათი ყვითელი, ლურჯი ან იისფერი ყვავილები კენწრულ მტევნებადაა შეკრებილი. აქვთ მარტივი გვირგვინისებრი, ხუთფურცლიანი ყვავილსაფარი. ზედა ფურცელი მუზარადივითაა ზემოდან წამოფარებული და შიგ ორი გრძელი სანექტრეა ჩამალული. ნაყოფი ფოთლურაა. 300-მდე სახეობა ძირითადად გავრცელებულია ჩრდილოეთ ნახევარსფეროში. საქართველოში გვხვდება — 6 სახეობა. იზრდება ტყეში, სუბალპურ და ალპურ მდელოებზე. შხამიანია. შეიცავს ალკალოიდებს (აკონიტინს და სხვა). თუ თივაში შეყვა, ცხოველს მოწამლავს. ტილჭირის თითქმის ყველა სახეობა დეკორატიულია. ხინთიბიძე ლ., ქართული საბჭოთა ენციკლოპედია, ტ. 9, თბ., 1985. — გვ. 718.
ტიმოთელა

ტიმოთელა (ლათ. Phleum) — ერთ- და მრავალწლოვან მცენარეთა გვარი მარცვლოვანთა ოჯახისა. აქვს თავთავისებრი საგველა ყვავილედი, ერთყვავილიანი თავთუნი, მოგრძო-ოვალური მარცვალა ნაყოფი. ივითარებს მეჩხერ ბუჩქს. ევროპაში, აზიასა და აფრიკაში გავრცელებულია 15 სახეობა. ცხოველთა საკვებად იყენებენ 4 სახეობას. მათგან ყველაზე მნიშვნელოვანია მდელოს ტიმოთელა. მისი 100 კგ თივა შეიცავს 49 საკვებ ერთეულს და 3,1 კგ მონელებად პროტეინს. ყურაშვილი გ., ქართული საბჭოთა ენციკლოპედია, ტ. 9, თბ., 1985. — გვ. 719.
ტიპი (მრავალმნიშვნელოვანი)

ტიპი შეიძლება აღნიშნავდეს: ტიპი — კატეგორია ცხოველებსა და მცენარეთა სისტემატიკაში ტიპი — ტიპური ხასიათი ტიპების თეორია — პრედიკატთა ლოგიკის აგების მეთოდი
ჯუდი დეივისი

ჯუდით დეივისი (ინგლ. Judith Davis დ. 23 აპრილი, 1955) — ავსტრალიელი კინოსა და თეატრის მსახიობი, რომლის კარიერა 40 წელზე მეტს მოიცავს. რეჟისორი ვუდი ალენი ახასიათებს მას როგორც „ერთ-ერთი ყველაზე მომხიბვლელი ქალი მსახიობი მსოფლიოში“. მიღებული აქვს AACTA-ს რვა, ოქროს გლობუსის და BAFTA-ს ორი, ემის სამი ჯილდო და ოსკარის ორი ნომინაცია. ჯუდი დეივისი დაიბადა პერთში, დასავლეთი ავსტრალიაში კათოლიკურ ოჯახში. დაამთავრა დრამატული ხელოვნების ეროვნული ინსტიტუტი 1977 წელს. მისი დებიუტი კინოში იამვე წელს შედგა ფილმით „High Rolling“. 1979 წელს მელ გიბსონთან ერთად მონაწილეობდა სპექტაკლში „რომეო და ჯულიეტა“. აღიარება მოიპოვა ფილმით „ჩემი ბრწყინვალე კარიერა“ (1979), რისთვის გადაეცა BAFTA-ს ორი ჯილდო. მისი ცნობილი ფილმებია: „ჩვენი იმედების ზამთარი“ (1981), „ჰუდვინკი“ (1984), „მოგზაურობა ინდოეთში“ (1984) და „ქმრები და ცოლები“ (1992). მისი სხვა როლებია: „Who Dares Wins“ (1982), „პაპანაქება“ (1983), „მაღალი ტალღა“ (1987), „ჯორჯია“ (1988), „ელისი“ (1990), „ექსპრომტი“ (1991), „ბარტონ ფინკი“ (1991), „მუქი სისხლი“ (1993), „აბსოლუტური ძალაუფლება“ (1997), „განვიხილოთ ჰარი“ (1997), „სახელგანთქმული“, „ადამიანი, რომელიც ღმერთს უჩიოდა“ (2001), „განქორწინება ამერიკულად“ (2006), „მარი ანტუანეტი“ (2006), „შტორმის თვალი“ (2011), „სიყვარულით რომში“ (2012), „ტ.ს. სპივეტი — ახალგაზრდა გენიოსი“ (2013) და „მკერავი ქალი“ (2015). დეივისი აგრთვე მონაწილოებდა ტელესერიალებში, რომელთა შორისაცაა „იყუჩე და იმსახურე: მარგარეტ კამერმეიერის ისტორია“, „ცხოვრება ჯუდი გარლანდთან ერთად: მე და ჩემი ჩრდილი“, „მდინარე ხიდის ქვეშ“, „ქალი სახელად გოლდა“, „რეიგანები“, „სამახსოვრო მოგზაურობა“, „საიდუმლო გზა“, „მტრობა: ბეტი და ჯოანი“ და სხვა. მთავარი სტატია: ჯუდი დეივისის ფილმოგრაფია. ჯუდი დეივისი კინოფილმების ინტერნეტ-მონაცემთა ბაზაში ჯუდი დეივისი TCM-ის კინოფილმების მონაცემთა ბაზაში ჯუდი დეივისი — AllMovie ჯუდი დეივისი — „The Encyclopedia of Women and Leadership in the Twentieth Century“ ↑ Peter Biskind. Gods and Monsters: Thirty Years of Writing on Film and Culture. ციტირების თარიღი: 14 ივლისი,2017. ↑ Judy Davis In The Eye Of The Storm (2011). ციტირების თარიღი: 2020-01-27 ↑ Powers, John. (3 დეკემბერი, 2009) Judy Davis, Inspiring 'Brilliant Career's 30 Years Later [sic]. ციტირების თარიღი: 2020-01-27 ↑ Maslin, Janet (22 თებერვალი, 1980). „New Face: Judy Davis Don't Call Her Sybylla; A Last-Minute Replacement 'I'm Not Good at Reading Scripts' Elizabeth Swados at Club“. The New York Times. ციტირების თარიღი: 7 მაისი, 2010. შეამოწმეთ თარიღის პარამეტრი |accessdate= და |date=-ში (დახმარება) ↑ Rovi, Hal Erickson. „Judy Davis Biography“. TV Squad. დაარქივებულია ორიგინალიდან — 2020-06-01. ციტირების თარიღი: 10 ოქტომბერი, 2010. შეამოწმეთ თარიღის პარამეტრი |accessdate=-ში (დახმარება) ↑ „Judy Davis In Oscar Nominees“. Canberra Times. 8 February 1985. ციტირების თარიღი: 18 November 2018. ↑ Bernard Weinraub (10 December 2000). „The Rewards And the Risks of Playing an Icon“. The New York Times. ციტირების თარიღი: 3 May 2013.
...ტიპია

...ტიპია (ბერძნ. typos — ანაბეჭდი) — რთული სიტყვის ნაწილი, რომელიც აღნიშნავს კავშირს ბეჭდვასთან, პოლიგრაფიასთან. მაგ. ფოტოტიპია. ქართული საბჭოთა ენციკლოპედია, ტ. 9, თბ., 1985. — გვ. 721.
პულის უნივერსიტეტი

პულის უნივერსიტეტი (ხორ. Sveučilište Jurja Dobrile u Puli, ლათ. Universitas studiorum Polensis Georgii Dobrila) — სახელმწიფო სასწავლო დაწესებულება პულში, ხორვატია. დაარსდა 2006 წელს. დღესდღეობით პულის უნივერსიტეტი 2465 სტუდენტს ითვლის, რომლებიც 5 სხვადასხვა დარგობრივი მიმართულებით ეუფლებიან ცოდნას. პულა ოფიციალური საიტი. ↑ Sveučilišni godišnjak 2012.
ხენიფისის ეროვნული პარკი

ხენიფისის ეროვნული პარკი (ფრანგ. Le Parc National Khenifiss) — ეროვნული პარკი სამხრეთ-დასავლეთ მაროკოში, ატლანტის ოკეანის სანაპიროსთან ელ-აიუან-ბუჯდურ-სეკია-ელ-ჰამრის რეგიონში. შეიქმნა 2006 წელს. ფართობი 1 850 კმ²-ს შეადგენს. პარკი შეიქმნა უდაბნოს, ჭარბტენიანი ადგილებისა და სანაპირო დიუნების დაცვის მიზნით. უახლოესი დასახლებაა სოფელი ახფენირი. თავდაპირველად პარკი 1960 წელს შეიქმნა, როგორც ბუნების ნაკრძალი, 1980 წელს კი საერთაშორისო მნიშვნელობის ჭარბტენიან ადგილად გამოცხადდა. 1983 წელს ბუნების ნაკრძალი ბიოლოგიურ ნაკრძალად გადაკეთდა, 2006 წლის 26 სექტემბერს კი შეიქმნა ეროვნული პარკი. პარკი მოიცავს სანაპირო ზოლს, ხენიფისის ლაგუნას, რომელიც უდიდესია მაროკოში და შიდა ნაწილს, რომელიც უდაბნოს პლატოზე მდებარეობს. აღნიშნული ლაგუნა ფრინველთა გამოკვების მნიშვნელოვანი ადგილია. ყოველი წლის ზამთარში, ლაგუნაში დაახლოებით 20 000 ფრინველი ჩერდება. შიდა ნაწილი მოიცავს მლაშობ ადგილებსა და საჰარის ტიპურ ლანდშაფტს, ქვიშის დიუნებსა და ქვიშაქვის პლატოებს. ბოლო წლებში, მაროკოს მთავრობამ ეროვნულ პარკში ეკოტურიზმის განვითარება განიზრახა. მაროკოს ეროვნული პარკების სია ↑ 1.0 1.1 Le Parc National Khenifiss French. Centre d'Échange d'Information sur la Biodiversité du Maroc. დაარქივებულია ორიგინალიდან — 2 მარტი 2012. ციტირების თარიღი: 23 February 2012. ↑ 2.0 2.1 Bienvenue au site du Parc national de Khenifiss French. Parc national de Khenifiss. დაარქივებულია ორიგინალიდან — 17 აგვისტო 2017. ციტირების თარიღი: 25 February 2012.
ტიტა

ტიტა (ლათ. Tulipa) — მრავალწლოვან ბალახოვან მცენარეთა გვარი შროშანისებრთა ოჯახისა. აქვს კვერცხისებრი ან მომრგვალო ბოლქვი, ცილინდრული, სწორმდგომი ღერო, რომლის სიმაღლე 6—50 სმ აღწევს, ზედ 2—6 ოთოლია. ღეროზე უვითარდება ერთი (ან რამდენიმე) ღია ფერის ყვავილი, რომელიც მზიან ამინდში გადახსნილია, ხოლო ღამით — დახურული. ჯვარედინმტვერიაა. ნაყოფი სამწყნაგიანი კოლოფია, თესლი ბრტყელია, მოყავისფრო ყვითელი. ტიტა მრავლდება თესლით, კულტურაში — თესლითა და ბოლქვაკებით. გვარში 140 სახეობაა. საქართველოში ქართლის რაიონებში ტიტას 2 სახეობა ხარობს — ეიხლერის ტიტა და ბიბერშტეინის ტიტა. ამჟამად კულტურაშია ველური სახეობებისაგან მიღებული 4000–ზე მეტი ჯიში. ტიტას ყვავილი სურნელოვანია, ზოგიერთი ჯიშის გარდა. ყვავილობს საშუალოდ 15 დღეს, საგვიანო ჯიშები — 25—30 დღემდე. ღეროს სიმაღლისა და ყვავილის ფორმის მიხედვით ტიტა იყოფა შემდეგ საბაღო ჯგუფებად: მარტივი ადრეულა, ბუთხუზყვავილა ადრეულა, ტრიუმფი, კოტეჯისა, დარვინისა, ბრიდერისა, დარვინის ჰიბრიდები და სხვა. ტიტას იყენებენ დეკორატიულ მებაღეობაში, კლუმბებს, რაბატების, კლდებაღის, ყვავილწნულების გასაფორმებლად, თაიგულებად და სხვა. ასიეშვილი ლ., ქართული საბჭოთა ენციკლოპედია, ტ. 9, თბ., 1985. — გვ. 726.
ტიფლისსკიე ობიავლენია

ტიფლისსკიე ობიავლენია — რუსული ყოველდღიური გაზეთი. გამოდიოდა თბილისში 1878–1885 წლებში. დამაარსებელი და პირველი რედაქტორი იყო ს. ბაღათუროვი (1884–1885). იბეჭდებოდა განცხადებები, რეკლამები, სანქტ-პეტერბურგის დეპეშათა სააგენტოს შეტყობინებანი და სხვა. ქართული საბჭოთა ენციკლოპედია, ტ. 9, თბ., 1985. — გვ. 731.
ტიფლისსკი ვესტნიკ

„ტიფლისსკი ვესტნიკ“ — რუსული ლიტერატურულ-პოლიტიკური გაზეთი, გამოდიოდა თბილისში 1873–1882, 1906 წლებში. 1877 წლამდე გამოდიოდა კვირაში 3-ჯერ, შემდეგ — ყოველდღიურად. რედაქტორი — ლიუბოვნიკოვი, დააარსა კ. ბებუთოვმა. თანამშრომლობდნენ ნ. ნიკოლაძე, დ. ერისთავი, პ. იზმაილოვი, ი. გოგებაშვილი და სხვები. 1881 და 1882 წლებში გამოვიდა მხოლოდ თითო ნომერი. 1882 წელს გამოცემა შეწყდა. განახლდა 1906 წელს და 1 თვის შემდეგ დაიხურა. ქართული საბჭოთა ენციკლოპედია, ტ. 9, თბ., 1985. — გვ. 731.
ტიფლისსკი ლისტოკ

„ტიფლისსკი ლისტოკ“ — რუსული ყოველდღიური გაზეთი. გამოდიოდა თბილისში 1886–1919 წლებში. გამოიცა როგორც გაზეთ „ტიფლისსკიე ობიავლენიას“ გაგრძელება. ძირითადად იბეჭდებოდა ქრონიკა და ახალი ამბები. 1918 წლიდან გაზეთი გამოდიოდა როგორც პროგრესული-დემოკრატიული მიმართულების უპარტიო გამოცემა. ქართული საბჭოთა ენციკლოპედია, ტ. 9, თბ., 1985. — გვ. 731.
ტიფლისსკი პროლეტარი

„ტიფლისსკი პროლეტარი“ — არალეგალური ბოლშევიკური გაზეთი რსდმპ თბილისის კომიტეტის ორგანო. გამოდიოდა თბილისში 1910 წელს ქართულ და რუსულ ენებზე. გამოვიდა 2 ნომერი 5 (18) იანვარსა და 1 (14) მარტს. გაზეთი მოუწოდებდა მშრომელებს სოციალიზმის გამარჯვებისათვის ბრძოლისაკენ. ქართული საბჭოთა ენციკლოპედია, ტ. 9, თბ., 1985. — გვ. 731.
წარსული (ფილმი)

წარსული (ფრანგ. Le Passé) — ოსკაროსანი ირანელი რეჟისორის ასღარ ფარჰადის 2013 წლის ფილმი. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმის მოქმედება პარიზში ვითარდება. აჰმადი თეირანიდან პარიზში ჩადის ფრანგ მეუღლესთან, მარისთან, რათა ოთხწლიანი განშორების შემდეგ განქორწინების პროცედურა დაასრულოს. მარის მუდმივი უსიამოვნებები აქვს შვილ ლუსისთან. აჰმადი მათი ურთიერთობის დალაგებას ცდილობს. ის ამავდროულად აღმოაჩენს, რომ მარის არაბ სამირთან აქვს ურთიერთობა. სამირი დაოჯახებული ადამიანია და მისი მეუღლე კომაშია. ბერენის ბეჟო - მარი ბრისონი ტაარ რაჰიმი - ანა ალი მოსაფა - ევა ფილმს კინოკრიტიკოსებმა უმაღლესი შეფასებები დაუწერეს. ფილმი კანის კინოფესტივალზე იყო ნომინირებული. ბერენის ბეჟომ შესრულებული როლისთვის ამავე კინოფესტივალზე მიიღო ჯილდო საუკეთესო მსახიობი ქალისთვის. „The Past“ — კინოფილმების ინტერნეტ-მონაცემთა ბაზა (ინგლისური) „The Past“ — Rotten Tomatoes
გრან ტორინო

გრან ტორინო (ინგლ. Gran Torino) — კლინტ ისტვუდის 2008 წლის ფილმი. ფილმმა მიიღო სეზარი საუკეთესო უცხოური ფილმისთვის. ყურადღება!  ქვემოთ მოყვანილია სიუჟეტის და/ან დასასრულის დეტალები. ავტომექანიკოსი უოლტ კოვალსკი პენსიონერია. მისი ახლადგარდაცვლილი მეუღლის უკანასკნელი სურვილი იყო, რომ უოლტი აღსარებაზე მისულიყო მოძღვართან. მაგრამ კოვალსკი მთელ დროს აივანზე ლუდის სმაში ატარებს ძაღლთან, დეიზისთან ერთად. კოვალსკის მეზობლები აზიელი ემიგრანტები არიან. უოლტი, რომელიც კორეის ომის ვეტერანია, რასისტია: სძულს აზიელები და აფრო-ამერიკელები, რომლებიც მის უბანში ცხოვრობენ. მას არც საკუთარ შვილებთან და შვილიშვილებთან აქვს კარგი ურთიერთობა. კოვალსკის ცხოვრება რადიკალურად იცვლება, როცა მეზობელი აზიელი ბიჭი შეეცდება, უოლტს საყვარელი ავტომობილი, გრან ტორინო მოპაროს. ოფიციალური საიტი „გრან ტორინო“ — კინოფილმების ინტერნეტ-მონაცემთა ბაზა (ინგლისური) „გრან ტორინო“ — Allmovie-ზე „გრან ტორინო“ — Box Office Mojo-ზე „გრან ტორინო“ — Rotten Tomatoes „გრან ტორინო“ — Metacritic-ზე Discussion of film with Hmong actors at Institute for Advanced Study at University of Minnesota Gran Torino: Next Doorდაარქივებული 2014-05-17 საიტზე Wayback Machine. - IMDB
თასების კულტურა

თასების კულტურა (ასევე ზარისებრი თასების კულტურა, თასების ადამიანები ან თასების ხალხი; გერმ. Glockenbecherkultur; ინგლ. Beaker culture) — ძვ. წ. 2800 - 1800 პერიოდში გავრცელებული არქეოლოგიური კულტურა, რომელიც დაახლოებით ენეოლითის ხანიდან ადრეულ ბრინჯაოს ხანამდე მოიცავდა დასავლეთ ევროპას. ტერმინი კულტურისთვის დამახასიათებელი თიხის თასების მიხედვით შემოიღო ჯონ აბერკრომბმა (შოტლანდიელი არქეოლოგი). მეგალითები ნებრის დისკო ყორღანების კულტურა (ძვ. წ. აღ. 1600-1200) სამარხი ურნების კულტურა (ძვ. წ. აღ. 1300 – 750) Bradley, R. (2007) The Prehistory of Britain and Ireland. Cambridge: Cambridge University Press Case, H. (1993) Beakers: Deconstruction and After, Proceedings of the Prehistoric Society 59, 241-268 Case, H. (2001) The Beaker Culture in Britain and Ireland: Groups, European Contacts and Chronology. In Nicolis, F. (ed.): Bell Beakers Today: pottery people, culture, symbols in prehistoric Europe (two volumes). Torento: Servizio Beni Culturali Ufficio Beni Archeologici, pp361–377 Charles, J.A. (1975) Where is all the Tin? Antiquity 49, 19-25 Darvill, T., Oxford Concise Dictionary of Archaeology, 2002, Oxford University Press, ISBN 0-19-211649-5. ვიკისაწყობში არის გვერდი თემაზე: თასების კულტურა BBC — History — Bronze Age Britain Bronze Age — Beaker People — Wessex Culture The Beaker Folk in the Balkans Historical model of settling and spread of Bell Beakers Culture in the mediterranean France Le Campaniforme et l'Europe à la fin du Néolithique ↑ Piggott 1965, p.101 ↑ p144, Richard Bradley The prehistory of Britain and Ireland, Cambridge University Press, 2007, ISBN 0-521-84811-3 ↑ Cunliffe, Barry (2010). Celtic from the West Chapter 1: Celticization from the West: The Contribution of Archaeology. Oxbow Books, Oxford, UK, გვ. 27–31. ISBN 978-1-84217-410-4.
ჩვენი მამების დროშები (ფილმი)

ჩვენი მამების დროშები (ინგლ. Flags of Our Fathers) — კლინტ ისტვუდის 2006 წლის ფილმი ივო ჯიმას ბრძოლის შესახებ. ყურადღება!  ქვემოთ მოყვანილია სიუჟეტის და/ან დასასრულის დეტალები. 1945 წელს, მეორე მსოფლიო ომის დროს ექვსი ამერიკელი ჯარისკაცი აღმართავს დროშას კუნძულ ივო ჯიმაზე, სურიბაჩის მწვერვალზე. მათგან მხოლოდ სამი დარჩება ცოცხალი. დროშის აღმართვის ფოტო მთელ ამერიკას მოივლის. სამეულ გმირებად მონათლავენ. სამშობლოში დაბრუნებული ჯარისკაცები უამრავ ღონისძიებაში მონაწილეობენ, რათა ამერიკელების პატრიოტული სული გააძლიერონ. სინამდვილეში ფოტოზე სულ სხვა ჯარისკაცები არიან გამოსახულნი. სამეულს ეს შინაგანად აწუხებს. ერთი მათგანი სახლში დროულად დაბრუნებას ცდილობს. მეორეს ნამდვილი გმირობა სურს, მესამეს კი წარსული სტანჯავს. რაიან ფილიპი - ჯონ ბრედლი ჯესი ბრედფორდი - რენე გენიონი ადამ ბიჩი - აირა ჰეიზი ჯონ ბენჯამინ ჰიკი - სერჟანტი კეის ბიჩი ჯონ სლეტერი - ბად გერბერი ბარი პეპერი - სერჟანტი მაიკლ სტრანკი ჯეიმი ბელი - რიგითი რალფ იგნატოვსკი პოლ უოკერი - სერჟანტი ჰენკ ჰენსონი 2000 წელს სტივენ სპილბერგმა შეისყიდა წიგნის „ჩვენი მამების დროშები“ ეკრანიზაციის უფლება. მას სცენარი არ მოეწონა და გადაღებას არ შეუდგა. ოთხი წლის შემდეგ პროექტს ხელი მოკიდა კლინტ ისტვდუმა, რომელსაც ახალგამოშვებული ჰქონდა ფილმი „გოგონა მილიონ დოლარად“. ისტვუდმა სპილბერგს უპრეცედენტო იდეა შესთავაზა. მან გადაიღო ორი სხვადასხვა ფილმი ერთი მოვლენის, ივო ჯიმას ბრძოლის შესახებ. პირველი ფილმი ასახავს ივო ჯიმას ბრძოლას ამერიკული თვალსაწიერიდან. მეორე ფილმი, წერილები ივო ჯიმადან, გადაღებულია იაპონური თვალთახედვით. ოფიციალური საიტი „Flags of Our Fathers“ — კინოფილმების ინტერნეტ-მონაცემთა ბაზა (ინგლისური) „Flags of Our Fathers“ — Allmovie-ზე „Flags of Our Fathers“ — Rotten Tomatoes „Flags of Our Fathers“ — Metacritic-ზე
წერილები ივო ჯიმადან

წერილები ივო ჯიმადან (იაპონ. 硫黄島からの手紙) — კლინტ ისტვუდის 2006 წლის ფილმი ივო-ძიმის ბრძოლის შესახებ. ეს იყო ამ ბრძოლის შესახებ ისტვუდის მეორე ფილმი, გადაღებული იაპონური თვალთახედვით. პირველი ფილმი, ამერიკული თვალთახედვით გადაღებული „ჩვენი მამების დროშები“, ისტვუდმა იმავე წელს გამოუშვა. ყურადღება!  ქვემოთ მოყვანილია სიუჟეტის და/ან დასასრულის დეტალები. 1945 წელს, მეორე მსოფლიო ომის დროს იაპონიის ჯარის წინაშე დგას ამოცანა, დაიცვას და შეინარჩუნოს კუნძული ივო ჯიმა, რომელსაც აშშ-ის სამხედრო ფლოტი უტევს. იაპონიის არმიის გენერალი გადაწყვეტს, სურიბაჩის მთის მიწისქვეშა სამალავებში განათავსოს საკუთარი არმია. იაპონელთა ბრძოლის ისტორიას ერთ-ერთი ჯარისკაცის წერილები შემოინახავს, რომელთაც ათწლელების შემდეგ იპოვნიან სურიბაჩის სანგრების ნანგრევებში. ოქროს გლობუსი საუკეთესო უცხოენოვანი ფილმისთვის ოსკარი საუკეთესო ხმის მონტაჟისთვის: ალან რობერტ მარი, ბუბ ასმანი ოფიციალური საიტი „წერილები ივო ჯიმადან“ — კინოფილმების ინტერნეტ-მონაცემთა ბაზა (ინგლისური) „წერილები ივო ჯიმადან“ — Rotten Tomatoes „წერილები ივო ჯიმადან“ — Metacritic-ზე „წერილები ივო ჯიმადან“ — Allmovie-ზე
ალგეთი მარნეული (საფეხბურთო კლუბი)

ალგეთი მარნეული — ქართული საფეხბურთო კლუბი ქალაქ მარნეულიდან. თამაშობს „სპორტის აკადემიის“ სტადიონზე. ყოფილი ზოოვეტი თბილისი, რომელიც 1975 წელს დაარსდა.
საპოვნელა თერჯოლა (საფეხბურთო კლუბი)

„საპოვნელა“ — საქართველოს საფეხბურთო კლუბი ქალაქ თერჯოლადან. თამაშობდა თერჯოლის „ცენტრალურ“ სტადიონზე. გუნდი ფინანსური კრიზისის გამო 2018 წლის 7 მარტს რეგიონული ლიგიდან მოიხსნა. 2019 წლის 22 მაისს საპოვნელა ქუთაისის საქალაქო სასამართლომ გაკოტრებულად გამოაცხადა. პროფილი Soccerway–ზე (ინგლისური) პროფილი Transfermarkt–ზე (ინგლისური) პროფილი Futbol24.com–ზე (ინგლისური) ↑ თერჯოლის "საპოვნელა" ჩემპიონატიდან მოიხსნა - სპორტული პორტალი "sportall.ge" (7 მარტი, 2018) ↑ საფეხბურთო კლუბი „საპოვნელა“ გაკოტრდა - 1TV (22 მაისი, 2019)
ლაბრადუდლი

ლაბრადუდლი (ინგლ. Labradoodle) — ძაღლის ჯიში, რომელიც გამოყვანილია ავსტრალიაში 1980-იან წლებში. 1989 წელს, ავსტრალიის ქალაქ კიუს მცხოვრებმა უოლი კონრონმა შეაჯვარა ლაბრადორ რეტრივერი და სტანდარტული პუდელი, მას სურდა მიეღო ძაღლის ბეწვზე ალერგიის მქონე ბრმების გამცილებელი ძაღლი. ლაბრადუდლი არის ახალი ჯიშის გონიერი, დაგეგმილი მიღების კლასიკური მაგალითი — სელექციონერს უნდოდა შეექმნა ახალი „ჯიში“, რომელიც საწყისი ჯიშების საუკეთესო თვისებებს შეინარჩუნებდა. ლაბრადუდლი წარმატებით ითვისებს გამყოლი ძაღლის სწავლების კურსს და გავრცელებულია ავსტრალიისა და ჰავაის შტატში. ტემპერამენტის თვალსაზრისით ეს შეჯვარება წარმატებული აღმოჩნდა. ლაბრადუდლი კარგად ეგუება ქალაქის პირობებში ცხოვრებას, სიცხეს, სჭირდება დამატებითი ფიზიკური დატვირთვა. აქვს ლაბრადორ რეტრივერთან შედარებით ვიწრო დრუნჩი, დახვეული ბალანი, რომლის შეფერილობა მრავალნაირია, სხეული პუდელთან შედარებით ოდნავ მძიმე აქვს. ვიკისაწყობში არის გვერდი თემაზე: ლაბრადუდლი ლაბრადუდლი (ინგლისური)
თინა ხიდაშელი

თინათინ (თინა) ხიდაშელი (დ. 8 ივნისი, 1973, თბილისი) — ქართველი პოლიტიკოსი, იურისტი, რესპუბლიკური პარტიის ერთ-ერთი ლიდერი. საქართველოს თავდაცვის მინისტრი 2015-2016 წლებში. 1995 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი, საერთაშორისო სამართლის ფაკულტეტი, ცენტრალური ევროპის უნივერსიტეტი, პოლიტიკურ მეცნიერებათა ფაკულტეტის მაგისტრატურა (ბუდაპეშტი, 1996) და ვაშინგტონის სამართლის სკოლა, ადამიანის უფლებათა საერთაშორისო სამართლის ფაკულტეტის მაგისტრატურა (1996). მიღებული აქვს საერთაშორისო ურთიერთობათა მაგისტრის და პოლიტიკურ მეცნიერებათა მაგისტრის კვალიფიკაცია. 1994-1995 წლებში მუშაობდა საქართველოს პარლამენტში, მთავარ სპეციალისტად, 1996-1997 წლებში იყო საერთაშორისო სავალუტო ფონდის ექსპერტი, 1997-1999 წლებში ადამიანის უფლებათა უმაღლესი კომისრისა და საქართველოს მთავრობის ერთობლივი პროექტის დირექტორი, ასწავლიდა ჰავაის ამერიკული უნივერსიტეტის თბილისის ინსტიტუტში, 2000-2004 წლებში იყო ახალგაზრდა იურისტთა ასოციაციის თავმჯდომარე, 2002-2004 წლებში სახელმწიფო ანტიკორუფციული საბჭოს წევრია, 2004-2005 წლებში ფონდი „ღია საზოგადოება — საქართველოს“ მმართველი საბჭოს თავმჯდომარე. 2005 წლიდან დღემდე არის საერთაშორისო ორგანიზაციების კონსულტანტი სამართლის უზენაესობის, კორუფციასთან ბრძოლისა და ადამიანის უფლებათა დაცვის სფეროში (გაეროს ადამიანის უფლებათა კომისარიატი, გაეროს განვითარების პროგრამა, ღია საზოგადოების ინსტიტუტი, ევროპის საბჭო, წამების საწინააღმდეგო მსოფლიო ორგანიზაცია, წამების პრევენციის ასოციაცია, საერთაშორისო სავალუტო ფონდი და სხვა). 2005 წლიდან მეუღლესთან, დავით უსუფაშვილთან ერთად გაწევრიანდა საქართველოს რესპუბლიკურ პარტიაში. უსუფაშვილი ამ პარტიის თავმჯდომარე გახდა, ხოლო ხიდაშელი იყო საერთაშორისო მდივანი 2009 წლამდე და დედაქალაქის საქმეთა მდივანი 2009-2012 წლებში. 2010-2012 წლებში იყო თბილისის საკრებულოს წევრი. 2012-2015 წლებში იყო საქართველოს მე-8 მოწვევის პარლამენტის წევრი (საგარეჯოს მაჟორიტარი), საარჩევნო ბლოკი: „ბიძინა ივანიშვილი — ქართული ოცნება“. 2015 წლის 1 მაისს დაინიშნა საქართველოს თავდაცვის მინისტრად. ჰყავს მეუღლე, საქართველოს პარლამენტის ყოფილი თავმჯდომარე დავით უსუფაშვილი, რომელიც ასევე რესპუბლიკური პარტიის ერთ-ერთი ლიდერი იყო და იკავებდა ამ პარტიის თავმჯდომარის პოსტს 2005-2014 წლებში. ჰყავს ორი შვილი. მისი ჰობია თხილამურებით სრიალი. თინა ხიდაშელი — საქართველოს ბიოგრაფიული ლექსიკონი თინა ხიდაშელი — საქართველოს პარლამენტის ოფიციალური საიტი (მოძველებული / არქივი / ახალი არქივი) შეგიძლიათ იხილოთ მედიაფაილები თემაზე „თინა ხიდაშელი“ ვიკისაწყობში. ↑ საქართველოს პრემიერ-მინისტრის ბრძანება N169
მავრეტანია

მავრეტანია — ანტიკურ ხანაში წარმოადგენდა ლიბიის ნაწილს და მდებარეობდა ნუმიდიის დასავლეთით. დღეის მდგომარეობით ის შეესაბამება მაროკოს ხმელთაშუა ზღვის სანაპიროს, დავავლეთ ალჟირს და ესპანეთის ქალაქებს: სეუტა და მელილია. მავრეტანია წარმოადგენდა დამოუკიდებელ ტომობრივ სამეფოს ძველი წელთაღრიცხვის მესამე საუკუნიდან ძვ. წ 33 წლამდე, როდესაც ის გახდა რომის ვასალური სახელმწიფო. ხოლო ახალი წელთაღრიცხვით 40 წელს, ხოლო ბოლო მეფის პტოლემეის გარდაცვალების შემდეგ ის გადაიქცა რომის პროვინციად. მავრეტანია 430-იან წლებში დაიპყრეს ვანდალებმა, თუმცა აღმოსავლეთ რომის იმპერიამ ის 533 წელს დაიბრუნა. ტერიტორია ბოლოს 698 წელს დაიპყრეს არაბებმა. მავრეტანიის ცნობილი მეფეები არიან: Westermann, Großer Atlas zur Weltgeschichte (გერმანულად) Notitia dignitatum დაარქივებული 2007-03-13 საიტზე Wayback Machine. & Tingitana[მკვდარი ბმული]
მოქალაქე რუთი

„მოქალაქე რუთი“ (ინგლ. Citizen Ruth) — ალექსანდრ პეინის სადებიუტო, 1995 წელს გადაღებული ფილმი. ყურადღება!  ქვემოთ მოყვანილია სიუჟეტის და/ან დასასრულის დეტალები. რუთ სტუტსი ნარკომანია. ის შეიტყობს, რომ ორსულადაა და მეხუთე შვილს ელოდება. ამავდროულად, მისი საქმე სასამართლოს აქვს გადაცემული. მოსამართლე მას ფარულ გარიგებას სთავაზობს, თუ რუთი აბორტს გაიკეთებს, სასამართლო მას ბრალდებას მოუხსნის. რუთს წინასწარი პატმრობიდან თავდებობით გამოყვანენს აბორტის მოწინააღმდეგეთა დაჯგუფების წევრები. ისინი რუთს ორსულობის პერიოდში მზრუნველობის გაწევას სთავაზობენ, იმ პირობით, რომ რუთი აბორტს არ გაიკეთებს. რუთი აბორტის მომხრე და მოწინააღმდეგე ორგანიზაციების ბრძოლის ეპიცენტრში აღმოჩნდება. ლორა დერნი - რუთ სტუპსი სუზი კურცი - დაიან სიგლერი კერტვუდ სმითი - ნორმ სტოუნი მერი კეი პლეისი - გეილ სტოუნი კელი პრესტონი - რეიჩელი კენეთ მარსი - დოქტორი ჩარლზ როლინსი დევიდ გრაფი - მოსამართლე რიხტერი კეთლინ ნუნი - მედდა პეტი ტიპი ჰედრენი - ჯესიკა ვაისი ოფიციალური საიტი „მოქალაქე რუთი“ — კინოფილმების ინტერნეტ-მონაცემთა ბაზა (ინგლისური) „მოქალაქე რუთი“ — Allmovie-ზე „მოქალაქე რუთი“ — Rotten Tomatoes „მოქალაქე რუთი“ — Metacritic-ზე „მოქალაქე რუთი“ — Box Office Mojo-ზე
ტოლა

ტოლა — ამბროლაურის რაიონის სოფლების პირველი ტოლისა და მეორე ტოლის ძველი სახელწოდება. ქართული საბჭოთა ენციკლოპედია, ტ. 10, თბ., 1986. — გვ. 11.
ტიპი ჰედრენი

ტიპი ჰედრენი (ინგლ. Tippi Hedren; 19 იანვარი, 1930) — ამერიკელი მსახიობი, მოდელი და ცხოველტა უფლებების დამცველი. მან სახელი გაითქვა ალფრედ ჰიჩკოკის ფილმებში „ჩიტები“ და „მარნი“ შესრულებული როლებით. შეგიძლიათ იხილოთ მედიაფაილები თემაზე „ტიპი ჰედრენი“ ვიკისაწყობში. ტიპი ჰედრენი კინოფილმების ინტერნეტ-მონაცემთა ბაზაში ტიპი ჰედრენი TCM-ის კინოფილმების მონაცემთა ბაზაში